REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

GRADSKO VIJEĆE

KLASA: 334-01/18-01/06

URBROJ: 2112-01-30-40-1-18-05

Delnice, 24. svibnja 2018. godine

Na temelju članka 51. stavka 2. Zakona o vodama (Narodne novine 153/09, 63/11, 130/11, 56/13 i 14/14), članka 4. stavka 1. Uredbe o kakvoći voda za kupanje (Narodne novine 51/14), članka 35. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12 i 19/13-pročišćeni tekst. 137/15 i 123/17) članka 38. Statuta Grada Delnica (“Službene novine Primorsko-goranske županije” 28/09, 41/09, 11/13, 20/13-pročišćeni tekst, 06/15 i „Službene novine Grada Delnica“ 01/18), Gradsko vijeće Grada Delnica, na današnjoj sjednici donijelo

**ODLUKU**

**o utvrđivanju lokacija za kupanje i trajanja kupališne sezone u 2018.**

**Članak 1.**

Lokacijom za kupanje (kupalište) na području Grada Delnica u 2018. godini, proglašava se područje tzv. „Pritiske“ na rijeci Kupi.

Kupalište se sastoji od travnatog i vodenog dijela i smješteno je na desnoj obali rijeke Kupe.

Kupalište se nalazi 1 km iza naselja Guče selo u smjeru Broda na Kupi.

U vodi prostor kupališta obuhvaća 250 metara dužine i nekih 25 m širine, do sredine rijeke Kupe prema susjednoj obali na teritoriju Republike Slovenije.

 Kartografski prikaz plaže, prikaz ocjena o kakvoći površinskih voda za kupanje prethodne godine i profil vode za kupanje sastavni su dijelovi ove odluke, koji se ne objavljuju.

**Članak 2.**

  Sezona kupanja započinje 01. srpnja i završava sa zadnjim danom 02. rujna 2018. godine.

Za vrijeme trajanja kupališne sezone, na kupalištu Grad Delnice organizira sukladno posebnim propisima redovno ispitivanje kakvoće vode, a u radno vrijeme kupališta od 12,00 do 18,00 sati organizira prisutnost službe spašavanja na vodama i hitnu medicinsku pomoć, te prema potrebi ugostiteljske, društvene, sportske i rekreativne sadržaje.

**Članak 3.**

  Ova odluka stupa na snagu osmog dana od dana objave u „Službenim novinama Grada Delnica“.

GRADSKO VIJEĆE

Predsjednik

Goran Bukovac